**Magyar Asztalos Tanulmányi Verseny**

**2014-2015**



**A verseny meghirdetője, kiírója és szervezői:**
- a Magyar Asztalos és Faipar folyóirat szerkesztősége, valamint az Országos
- Asztalos- és Faipari Szövetség (OAFSZ).

**Együttműködő partner:**
NYME Simonyi Károly Műszaki, Faanyag tudományi és Művészeti Kar (Faipari Mérnöki Kar)

**A verseny célja:**

A verseny fő célja, hogy minél több fiatal ismerkedjen meg a korszerű asztalosipari megoldásokkal, hogy ezeken keresztül a tanulók közelebb kerülhessenek az asztalosszakma érdekességeinek, különlegességeinek elsajátításához; olyan szakmai impulzusokat kapjanak a fa- és asztalosipar területén alkalmazott eszközökről, berendezésekről, amelyek alapján kialakul a szakmai elkötelezettségük, és megerősödik bennük a mesterség szeretete, tisztelete.

A csapatban való versenyzés során a másokért való felelősség, a becsületes helytállás kerül előtérbe. A jól szereplő csapatok öregbítik iskolájuk hírnevét, és egyben a szakmai képzés fontosságára irányítják a figyelmet.

Ez a kiírás – nem utolsósorban –, túllépve a hagyományos, az iskolák keretein belül lebonyolított tanulmányi versenyek felépítésén, a gyakorlaton alapuló szakmai tartalomra és a való iparból jövő információkra fekteti a hangsúlyt. Ehhez a támogató cégek biztosítják azt az információs hátteret, amelynek segítségével a diákok az iskolai tananyagot kiegészítve felkészülhetnek. Ez az együttműködés ugyanakkor a versenyt támogató cégeknek is rendkívül fontos, hiszen szakmai kompetenciájuk igazolása a tájékoztató anyagok és a versenyfeladatok magas színvonalú előkészítése.

A versenyt az Országos Asztalos- és Faipari Szövetség, az X-Meditor Kft. Faipari divíziója szervezi, a szakma jeles képviselőinek bevonásával.

**Nevezés:**

* nevezni a fa- és asztalosipari képzésben részt vevő szak- és középiskolának van lehetősége.
* 3 fős csapatok (+1 kísérő tanár) nevezhetnek. A csapatok tagjait az iskola jelöli ki.
* A csapatok összeállításánál figyelembe kell venni, hogy a verseny során épület- és bútorasztalos feladatokat is meg kell oldaniuk a csapatoknak!

 **A versenyről:**

**1. forduló: elméleti forduló.**
Időpont: 2015. február 24., Budapesti Kereskedelmi és Iparkamara, 1016 Budapest, Krisztina krt. 99.

**2. forduló – döntő:**
a második fordulóba 14 csapat jut tovább. A második fordulóban (amely egyben a döntő is) egy versenyfeladatot kell a csapatoknak elkészíteni, valamint a támogató cégek által összeállított, saját termékekre épülő rövid feladatokat.

**Tervezett időpont:** 2015. április 9–10.
**Helyszín:** Sopron, Nyugat-Magyarországi Egyetem, Faipari Tanüzem.

**A verseny díjazása**

A szervezők és a támogató cégek a versenyen értékes és a műhelyben hasznos eszközökkel, szerszámokkal, szakmai utakkal és Magyar Asztalos újság-előfizetéssel díjazzuk a nyerteseket,a döntőben résztvevő csapatokat, valamint a felkészítésükben részt vevő szakoktatókat és az iskolát.

Az idei tanévben negyedik alkalommal kerül kiírásra az ország egyetlen asztalos csapatversenye, a Magyar Asztalos Tanulmányi Verseny, amelyre ezúton is meghívták iskolánkat a Jelky András Szakközépiskolát!

Versenyzők: az asztalos/faipari szakképzésben részt vevő iskolák háromfős csapatai.

Az elméleti és gyakorlati fordulók során egyaránt lesznek bútor- és épületasztalos feladatok is. Ezt figyelembe kellet venni a csapat összeállításánál!

A verseny kiváló lehetőség arra, hogy a diákok megmérettessék magukat, tudásukat, találkozzanak a beszállító cégekkel, a szakmát kiszolgáló szakemberekkel, egyetemi oktatókkal, olyan új anyagokkal és technológiákkal ismerkedjenek meg, amire az oktatás keretein belül kevésbé van lehetőségük.

**A verseny lebonyolítása:**

**A verseny kétfordulós.**



**Az I. forduló időpontja és helyszíne:

2015. február 24., kedd, 12 óra**

**Budapesti Kereskedelmi és Iparkamara
1016 Budapest, Krisztina krt. 99., VI. emelet.**

**Az I. forduló időtartama: 2,5 óra.**

A csapatoknak egy 40 feladatból álló 100 pontos feladatlapot kellett megoldaniuk. A korábbi évektől eltérően nem interneten kellet az elméleti feladatsort kitölteni, az idén az elméleti fordulóra Budapesten került sor, azonos versenyfeltételeket teremtve ezzel minden versenyző csapat számára. A feladatokhoz internet/egyéb szakmai kiadvány nem volt használható. A számításos, rajzos feladatok megoldásához számológépet, körzőt, vonalzót a csapattagoknak kellett maguknak biztosítani.

Az elméleti kérdésekre való felkészítést segítendő, a jelentkezőknek egy szakmai cikkekből összeállított „csomagot” küldtek a szervezők, amelynek ismerete nagyban segíthette a feladatok sikeres megoldását.

A II. fordulóba (egyben döntőbe) a legjobb eredményeket elért 14 csapat jut majd tovább a megjelent **36 csapatból**. Iskolánként legfeljebb **két csapat** kerülhet a döntőbe.



**Iskolánkat egy csapat képviselte. A csapat tagjai: - Beck Ákos (12/A)**

 **- Beer Zsolt (2/12/2)**

 **- Rókus László (1/13/3)**

**Eredmény 2015.03.08-án lesz kihirdetve. A csapat bizakodva várja a sikeres eredményt, és a lehetséges folytatást.**

**Döntő:**

Tervezett időpont: 2015. április 9–10.

Helyszín: Sopron, Nyugat-Magyarországi Egyetem Faipari Mérnöki Kar tanműhelye.

A kétnapos rendezvényen egy kisbútor elkészítése és további cég specifikus gyakorlati feladatok várnak majd a csapatokra.

**MAGYAR ASZTALOS TANULMÁNYI VERSENY**

**I. forduló**

**Jól szerepeltek a csapatok a Magyar Asztalos Tanulmányi verseny elméleti fordulóján**

Február 24-én a Budapesti Kereskedelmi és Iparkamara épületében lezajlott a Magyar Asztalos Tanulmányi Verseny I., elméleti fordulója. A korábbi évektől eltérően idén nem az interneten keresztül, hanem egy központi írásbeli fordulón, felügyelt keretek között kellett a csapatoknak a feladatokat megoldaniuk. Felemelő látvány volt száznál is több lelkes faiparos diákot látni együtt, és a 30 kísérő tanárnak is jó alkalom volt ez a nap a tapasztalatcserére.

Mivel a versenykiírásban szerepelt, hogy egy iskolából maximum 2 csapat juthat tovább a döntőbe, így az NYME Roth Gyula SZKI, a Kozma Lajos SZKI és a Handler Nándor SZKI egy-egy csapata jó pontszáma ellenére sajnos mégsem kerülhetett a döntőbe. Nekik külön is gratulálunk.

**A döntőbe jutott csapatok:**

|  |  |  |  |
| --- | --- | --- | --- |
|   | Iskola | Versenyzők | Elért pont(max. 100) |
| 1. | **Kozma Lajos SzKI** | Horváth János, Kovács Máté Gergely, Szentesi Kadosa | 82,25 |
| 2. | **Kozma Lajos SzKI** | Árvai Tamás, Schneidler József, Tolnai Dénes | 81,25 |
| 3. | **Handler Nándor SZKI** | Schreiner Károly, Markotányos Richárd, Horváth Máté | 80,5 |
| 4. | **Vörösmarty M. ISzKI** | Nagy Dániel, Németh Viktor, Liszi Roland | 80,5 |
| 5. | **NYME Roth Gyula SZKI** | Mózer Gergely, Bodor Csaba, Samai Tamás | 79 |
| 6. | **Kaesz Gyula SZKI** | Béres Balázs, Murásik Árpád, Ubrankovics Péter | 78,5 |
| 7. | **NYME Roth Gyula SZKI** | Gál Menyhért, Isó Balázs, Nemes Gergely | 78,5 |
| 8. | **Vörösmarty M. ISzKI** | Dani Márk, Stadler Bence, Németh Martin | 76,25 |
| 9. | **Jelky A. SZKI** | Beck Ákos, Beer Zsolt, Rókus László | 74,5 |
| 10. | **Piarista Szakképző Isk.** | Pató Ádám, Kovács Gábor József, Rácz Béla Kenéz | 72,75 |
| 11. | **Handler Nándor SZKI** | Kiss Dániel, Szivák Tamás, Mondovics Viktor | 72 |
| 12. | **Veszprémi Táncsics SzKI** | Szücs Ádám, Benkő Balázs, István Szilárd | 68,25 |
| 13. | **Veszprémi Táncsics SzKI** | Szabó Béla, Simon Krisztián, Kovács-Biró József | 63,75 |
| 14. | **BÉKSZI Kós Károly SzKI** | Petőcz Gábor, Baráth Péter, Füsüs Gergő | 62,75 |
| 15. | **Povolny Ferenc SZKI** | Asztalos Dávid Attila, Kerékgyártó Balázs, Bagi László | 62,25 |
| 16. | **Hefele Menyhért SZKI** | Béres Balázs, Cziczer Maximilián, Horváth Dávid | 60,75 |

**Gratulálunk a csapatunknak a szoros versenyben elért továbbjutásukért és sikeres felkészülést, jó eredményt kívánunk a későbbi döntőben.**

**Döntő:**

Időpontja: 2015. április 9–10.

Helyszín: Sopron, Nyugat-Magyarországi Egyetem Faipari Mérnöki Kar tanműhelye

.

A kétnapos rendezvényen egy kisbútor elkészítése és további cég specifikus gyakorlati feladatok várnak majd a csapatokra.